b'\n_START_ARTICLE_\nUrbi et orbi\n_START_PARAGRAPH_\nUrbi et orbi (A la ciutat [de Roma] i al m\xc3\xb3n) \xc3\xa9s una benedicci\xc3\xb3 papal dirigida a la ciutat de Roma i al m\xc3\xb3n sencer.\n_START_SECTION_\n\xc3\x9as\n_START_PARAGRAPH_\nLa benedicci\xc3\xb3 Urbi et orbi s\'imparteix a Roma durant l\'any sempre en dues dates: Diumenge de Pasqua i el dia de Nadal, el 25 de desembre. Es fa al migdia des del balc\xc3\xb3 central de la Bas\xc3\xadlica de Sant Pere (anomenat per aix\xc3\xb2 Balc\xc3\xb3 de les Benediccions) ornat amb cortinatges i estendards, i amb la c\xc3\xa0tedra del Papa col\xc2\xb7locada, i per a ella el Papa acostuma a revestir-se amb ornaments solemnes (mitra, b\xc3\xa0cul, estola i capa pluvial) i va precedit de creu processional i acompanyat de cardenals-diaques i cerimoniers. Tamb\xc3\xa9 \xc3\xa9s impartida pel Papa el dia de la seva elecci\xc3\xb3; \xc3\xa9s a dir, al final del conclave, en el moment en qu\xc3\xa8 es presenta davant de Roma i del m\xc3\xb3n com a nou successor de Sant Pere. Nom\xc3\xa9s durant el Pontificat de Joan Pau II la benedicci\xc3\xb3 Urbi et orbi va ser impartida a l\'altar de la pla\xc3\xa7a de Sant Pere. Avui dia \xc3\xa9s criteri de cada Papa, si la fa al balc\xc3\xb3 de la Bas\xc3\xadlica Vaticana o no, exceptuant el dia de la seva anunciaci\xc3\xb3, despr\xc3\xa9s de l\'Habemus Papam.\n_START_SECTION_\nLlat\xc3\xad\n_START_PARAGRAPH_\n\xe2\x80\x93 Sancti Apostoli Petrus et Paulus, de quorum potestate et auctoritate confidimus, ipsi intercedant pro nobis ad Dominum._NEWLINE_\xe2\x80\x93 Amen._NEWLINE_\xe2\x80\x93 Precibus et meritis beat\xc3\xa6 Mari\xc3\xa6 semper Virginis, beati Mich\xc3\xa6lis Archangeli, beati Ioannis Baptist\xc3\xa6 et sanctorum Apostolorum Petri et Pauli et omnium Sanctorum misereatur vestri omnipotens Deus et dimissis peccatis vestris omnibus, perducat vos Iesus Christus ad vitam \xc3\xa6ternam._NEWLINE_\xe2\x80\x93 Amen._NEWLINE_\xe2\x80\x93 Indulgentiam, absolutionem et remissionem omnium peccatorum vestrorum, spatium ver\xc3\xa6 et fructuos\xc3\xa6 penitenti\xc3\xa6, cor semper penitens et emendationem vit\xc3\xa6, gratiam et consolationem Sancti Spiritus et finalem perseverantiam in bonis operibus, tribuat vobis omnipotens et misericors Dominus._NEWLINE_\xe2\x80\x93 Amen._NEWLINE_\xe2\x80\x93 Et benedictio Dei omnipotentis (Patris et Filli et Spiritus Sancti) descendat super vos et maneat semper._NEWLINE_\xe2\x80\x93 Amen.\n_START_SECTION_\nCatal\xc3\xa0\n_START_PARAGRAPH_\n"Que els Sants Ap\xc3\xb2stols Pere i Pau, en el poder i l\'autoritat dels quals confiem, intercedeixin per nosaltres davant el Senyor"._NEWLINE_Tothom: "Am\xc3\xa9n"._NEWLINE_"Que per les oracions i pels m\xc3\xa8rits de santa Maria, sempre Verge, de Sant Miquel Arc\xc3\xa0ngel, de Sant Joan Baptista, dels Sants Ap\xc3\xb2stols Pere i Pau i de tots els Sants, D\xc3\xa9u Totpoder\xc3\xb3s tingui miseric\xc3\xb2rdia de vosaltres i, perdonats tots els vostres pecats, us condueixi per Jesucrist fins a la vida eterna"._NEWLINE_Tothom: "Am\xc3\xa9n"._NEWLINE_"Que el Senyor omnipotent i misericordi\xc3\xb3s us concedeixi la indulg\xc3\xa8ncia, l\'absoluci\xc3\xb3 i la remissi\xc3\xb3 de tots els vostres pecats, temps per a una penit\xc3\xa8ncia vertadera i profitosa, el cor sempre contrit i l\'esmena de vida, la gr\xc3\xa0cia i el consol de l\'Esperit Sant i la perseveran\xc3\xa7a final en les bones obres"._NEWLINE_Tothom: "Am\xc3\xa9n"._NEWLINE_"I la benedicci\xc3\xb3 de D\xc3\xa9u omnipotent (Pare, Fill i Esperit Sant) descendeixi sobre vosaltres i hi romangui per sempre"._NEWLINE_Tothom: "Am\xc3\xa9n".'